**ПАЛАЖЭННЕ**

аб III Абласным адкрытым

конкурсе юных кампазітараў

**1.** Арганізатарамі III Абласнога адкрытага конкурсу юных кампазiтараў (далей – конкурс) з’яўляюцца Брэсцкі абласны выканаўчы камітэт і ўстанова адукацыі “Брэсцкі дзяржаўны музычны каледж імя Рыгора Шырмы”.

**2.** Асноўнымі мэтамі конкурсу з’яўляюцца:

* падтрымка таленавітых маладых музыкантаў (навучэнцаў устаноў адукацыі), развіццё іх творчых здольнасцей і павышэнне прафесійнага ўзроўню;
* папулярызацыя музычнага мастацтва ў Рэспубліцы Беларусь і Брэсцкай вобласці ў прыватнасці;
* захаванне традыцый і пошук новых шляхоў развіцця нацыянальнай кампазiтарскай школы.

**3.** У конкурсе могуць браць удзел навучэнцы ДШМ, ДМШ і ўстаноў адукацыі сістэмы Міністэрства адукацыі (далей – канкурсанты).

**4.** Для непасрэднага кіравання правядзеннем конкурсу ствараецца арганізацыйны камітэт (далей – аргкамітэт).

**5.** Аргкамітэт:

* ажыццяўляе кіраванне падрыхтоўкай і правядзеннем конкурсу;
* разглядае і зацвярджае склад журы конкурсу;
* узаемадзейнічае з зацікаўленымі суб’ектамі культурнай дзейнасці і іншымі арганізацыямі па пытаннях падрыхтоўкі, правядзення і асвятлення конкурсу ў сродках масавай інфармацыі;
* вырашае іншыя пытанні, якія ўзнікаюць у ходзе падрыхтоўкі і правядзення конкурсу.

**6.** Пасяджэнні аргкамітэту лічацца правамоцнымі, калі ў іх бярэ ўдзел не менш за дзве трэці яго складу. Рашэнні аргкамітэту прымаюцца адкрытым галасаваннем і лічацца прынятымі, калі за іх прагаласавала больш за палову членаў аргкамітэту, якія прысутнічаюць на пасяджэнні.

Рашэнне аргкамітэту афармляецца пратаколам, які падпісвае старшыня аргкамітэту.

**7.** Умовы правядзення конкурсу.

**7.1.** Конкурс праводзіцца ў намінацыі “Кампазітарскае мастацтва” па трох узроставых групах:

* малодшая група - да 10 гадоў уключна;
* сярэдняя група - 11-13 гадоў уключна;
* старэйшая група - 14-16 гадоў уключна.

Узрост удзельнікаў вызначаецца на дату правядзення конкурсу.

**7.2.** Праграмныя патрабаванні:

Конкурсная праграма ўдзельніка павінна складацца з 2-х твораў, адзiн з якіх з'яўляецца абавязковым і ўяўляе сабой вакальнае сачыненне на тэкст паэтаў-юбiляраў (да 115 - годдзя з дня нараджэння Пятруся Броўкi, 85-годдзя з дня нараджэння Рыгора Барадулiна, 90-годдзя з дня нараджэння Уладзіміра Караткевіча) і адпавядаць тэме **«Божа, пашлi Беларусi ласку з Тваiмi вачамi…».**

Калі твор сольны, яго павінен выканаць аўтар; калі напiсаны для ансамбля, аўтар таксама павінен прыняць у яго выкананні непасрэдны ўдзел (як саліст, канцэртмайстар ці ўдзельнік ансамбля).

Працягласць выступлення ўдзельнікаў:

* малодшая група - да 8 хвілін гучання;
* сярэдняя група - да 12 хвілін гучання;
* старэйшая група - да 15 хвілін гучання.

У конкурснай праграме выконваюцца творы, якія раней не былі прадстаўлены на іншых конкурсах і не былі надрукаваныя.

**7.3.** Для ўдзелу ў конкурсе асобна канкурсант альбо ўстанова адукацыі, у якой ён навучаецца, накіроўвае наступныя матэрыялы:

* запоўненую электронную форму заяўкі;
* копію дакумента, які сведчыць асобу (пашпарт або пасведчанне аб нараджэнні);
* нотны тэкст выкананых твораў у 3-х экзэмплярах (нотныя тэксты могуць быць напісаны акуратна і разборліва «ад рукі» або набраныя ў нотным рэдактары);

**7.4.** Заяўкі на ўдзел у конкурсе прымаюцца да 20 лютага 2021 года (Дадатак 1). Усе матэрыялы прадстаўляюцца ў электронным выглядзе як дадатак да формы заяўкі. Пытанні на конт заяўкі і ўдзелу ў конкурсе па кантактных тэлефонах:

 +375 162 21 25 86; +375292507159; +375336708204.

**7.5.** Уступны ўзнос адсутнічае. Кожны ўдзельнік конкурсу падчас рэгістрацыі абавязаны набыць квіток на ўрачысты канцэрт-адкрыццё і канцэрт-закрыццё конкурсу, які адбудзецца пасля конкурсных праслухоўваньняў. Кошт квiтка – 10 руб.

**7.6.** Конкурс праводзiцца ў адзiн тур у Брэсцкім музычным каледжы 24 красавiка 2021 года.

**8.** Для прафесійнай ацэнкі канкурсантаў аргкамітэт зацвярджае склад членаў журы конкурсу (далей – журы) у колькасці не больш за пяць чалавек у кожнай катэгорыі. Журы складаецца з вядомых беларускіх музыкантаў (педагагічных работнікаў навучальных устаноў у сферы музычнага мастацтва і творчых дзеячаў).

**9.** Журы:

* ацэньвае прафесійны і творчы ўзровень выканання канкурсантаў;
* афармляе пратаколы вынікаў галасавання на другім туры конкурсу;
* выбірае прызёраў і дыпламантаў конкурсу, уладальнікаў спецыяльных прэмій і ўзнагарод у кожнай з катэгорый і ўзроставых груп конкурсу і прадстаўляе іх спіс у аргкамітэт для ўзнагароджання;
* інфармуе канкурсантаў аб выніках іх удзелу ў конкурсе;
* вызначае склад праграмы ўдзельнікаў заключнага канцэрту пераможцаў конкурсу.

**10.** Журы ацэньвае канкурсантаў па 25-бальнай сістэме па наступных крытэрыях:

* узровень кампазiтарскага майстэрства;
* адметнасць творчай індывідуальнасці асобы;
* навiзна i дакладнасць выканання стылістычных асаблівасцяў твораў.

**11.** Размеркаванне прызавых месцаў і спецыяльных прызоў адбываецца шляхам галасавання ўсіх членаў журы. У выпадку, калі ў конкурсе прымае ўдзел вучань альбо сваяк члена журы, дадзены член журы абавязаны адмовіцца ад судзейства ў той узроставай групе, дзе бярэ ўдзел яго вучань (сваяк).

**12.** Рашэнні журы прымаюцца на пасяджэннях і афармляюцца пратаколамі, якія падпісваюць члены журы. Журы правамоцна прымаць рашэнне, калі на пасяджэнні прысутнічае не менш за дзве трэці ад яго поўнага складу. Рашэнне лічыцца прынятым, калі за яго прагаласавала больш паловы прысутных на пасяджэнні членаў журы. У выпадку роўнасці галасоў меркаванне старшыні журы з’яўляецца вырашальным. Рашэнні журы па кожнай з катэгорый i ўзроставых груп конкурсу абвяшчаюцца неўзабаве пасля заканчэння праслухоўвання ў дадзенай групе. Усе рашэнні журы канчатковыя і не могуць быць аспрэчаны.

**13.** Пераможцы конкурсу ва ўсіх узроставых групах кожнай катэгорыі атрымліваюць дыпломы I, II і III ступені з прысваеннем звання Лаўрэата конкурсу. Журы мае права прызначыць Гран-пры аднаму з уладальнікаў першай прэміі ў любой узроставай групе, паказаўшаму выбітныя прафесійныя і творчыя здольнасці.

**14.** Журы мае права дзяліць прэміі (выключаючы першую), ці не ўручаць якой-небудзь прэміі. Максімальная колькасць прэмій (лаўрэацкіх месцаў):

* тры – у малодшай групе;
* тры – у сярэдняй групе;
* тры – у старэйшай групе.

Па рашэнню журы асобным канкурсантам могуць быць прысуджаны спецыяльныя прэміі.

**15.** Канкурсанты, якія паказалі добрыя, але недастатковыя для дасягнення прызавых месцаў вынікі, атрымліваюць ганаровыя граматы.

**16.** Педагогі лаўрэатаў атрымліваюць ганаровыя граматы конкурсу.

**17.** Кантакты конкурсу:

Электронная пошта: kompozitorbrest@gmail.com

Тэлефоны: +375292507159; +375336708204; +375 162 21 25 86.

Вэб-сайт: mus.brest.by

Фізічны адрас: установа адукацыі "Брэсцкі дзяржаўны музычны каледж

імя Рыгора Шырмы", вул. Гогаля, 7, 224030, г.Брэст.

Дадатак 1

ЗАЯЎКА

на ўдзел у III Абласным адкрытым

конкурсе юных кампазітараў

Прозвішча, імя, імя па бацьку (калі такое маецца) ўдзельніка\_\_\_\_\_\_\_\_\_\_\_\_\_

\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Дата нараджэння\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Узроставая група \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Навучальная ўстанова: адрас, e-mail (факс)\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

Прозвішча, імя, імя па бацьку (калі такое маецца) настаўніка\_\_\_\_\_\_\_\_\_\_\_\_\_ \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_

|  |  |  |
| --- | --- | --- |
| Кіраўнік навучальнай установы | \_\_\_\_\_\_\_\_\_\_\_\_\_\_\_\_\_\_\_\_\_ (подпіс) | \_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ (расшыфроўка подпісу) |